Temeljem čl. 39. Zakona o pomorskom dobru i morskim lukama („Narodne novine“ br. 83/23), čl. 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i čl. 38. Statuta Općine Fažana-Fasana (˝Službene novine Istarske županije˝ br. 25/2022), sukladno prethodnoj suglasnosti Istarske županije, Upravnog odjela za prostorno uređenje i gradnju, KLASA: _____________, URBROJ: _____________, od __________ i rješenju Istarske županije, Upravnog odjela za održivi razvoj, KLASA: _______________, URBROJ: ___________, od ___________, Općinsko vijeće Općine Fažana-Fasana na __ sjednici održanoj _________ donosi


III. IZMJENE I DOPUNE PLANA
UPRAVLJANJA POMORSKIM DOBROM 
NA PODRUČJU OPĆINE FAŽANA-FASANA 
ZA PETOGODIŠNJE RAZDOBLJE 2024. – 2028.

Članak 1.

U Prilogu 1 Plana upravljanja pomorskim dobrom Općine Fažana-Fasana za petogodišnje razdoblje 2024.-2028. („Službene novine Istarske županije“ br. 39/23 i 2/24 - u daljnjem tekstu: Plan) – popisu djelatnosti kojim se utvrđuju djelatnosti odnosno sredstva za obavljanje djelatnosti temeljem dozvola, dodaju se točka 5. - Ugostiteljska djelatnost pripreme i usluživanja pića i hrane, i to jedna terasa, s iznosom minimalne naknade od 60 EUR/m2, i točka 6. - Ugostiteljska djelatnost pripreme i usluživanja pića i hrane, i to jedna terasa, s iznosom minimalne naknade od 60 EUR/m2, sve kako je prikazano u Prilogu 1 koji se prilaže i čini sastavni dio ovih izmjena i dopuna Plana.

Članak 2.

U Prilogu 2 Plana – Grafičkom dijelu kojim se određuju položaji i površine djelatnosti po lokacijama – mijenjaju se oblici površina dosadašnjih točaka 2. i 3., uz dodavanje površine točke br. 5. i površine točke br. 6., kako je prikazano u Prilogu 2 koji se prilaže i čini sastavni dio ovih izmjena i dopuna Plana.

Članak 3.

Preostale odredbe Plana koje nisu u suprotnosti s ovim izmjenama i dopunama ne mijenjaju se i ostaju na snazi.

Ove izmjene i dopune Plana stupaju na snagu osmog dana od dana objave, a objavljuju se u „Službenim novinama Istarske županije“.


KLASA: 
URBROJ: 
Fažana-Fasana, 


OPĆINA FAŽANA-FASANA
OPĆINSKO VIJEĆE
Predsjednik
Timotej Pejin

PRILOG 1 – POPIS DJELATNOSTI

Na pomorskom dobru na području Općine Fažana-Fasana utvrđuju se sljedeće djelatnosti odnosno sredstva za obavljanje djelatnosti temeljem dozvole:
	
	5. PLAŽA – BUNKER
Obuhvaća dio k.č.br. 1365/1 i dio k.č.br. 1365/5, sve k.o. Fažana

	R.BR.
	DJELATNOSTI
	SREDSTVA
	KOLIČINA 
	BROJ PLANIRANIH DOZVOLA
	IZNOS NAKNADA
	ROK

	1.
	Iznajmljivanje opreme za rekreaciju i sport
	Pedaline
	3
	1
	100,00 EUR po kom
	3 godine

	
	
	Kajak / SUP
	3
	1
	100,00 EUR po kom
	3 godine

	2.
	Iznajmljivanje opreme za rekreaciju i sport
	Ležaljke
	50
	1
	40,00 EUR po kom
	5 godina

	
	
	Suncobrani
	25
	1
	40,00 EUR po kom
	5 godina

	3.
	Iznajmljivanje opreme za rekreaciju i sport
	Ležaljke
	50
	1
	40,00 EUR po kom
	5 godina

	
	
	Suncobrani
	25
	1
	40,00 EUR po kom
	5 godina

	4.
	Ugostiteljska djelatnost pripreme i usluživanja pića i hrane
	Montažni objekt do 15 m2 – beach bar
	1
	1
	3.000,00 EUR
paušal
	5 godina

	
	
	Pripadajuća terasa objekta
	1
	1
	60,00 EUR po m2
	5 godina

	5.
	Ugostiteljska djelatnost pripreme i usluživanja pića i hrane
	Terasa
	1
	1
	60,00 EUR po m2
	3 godine

	6.
	Ugostiteljska djelatnost pripreme i usluživanja pića i hrane
	Terasa
	1
	1
	60,00 EUR po m2
	3 godine





























Obrazloženje


I. PRAVNI OSNOV

Dana 29. srpnja 2023. godine stupio je na snagu Zakon o pomorskom dobru i morskim lukama („Narodne novine“ broj 83/23 – u daljnjem tekstu: Zakon).

Odredbom članka 39. st. 4. Zakona propisano je da Plan upravljanja pomorskim dobrom za jedinicu lokalne samouprave donosi njeno predstavničko tijelo. 

Temelj za donošenje predmetnog prijedloga Plana upravljanja pomorskim dobrom je članak 38. Statuta Općine Fažana-Fasana (Službene novine Istarske županije, broj 25/22) kojim je propisano da Općinsko vijeće donosi odluke i druge opće akte koji su mu stavljeni u djelokrug zakonom i podzakonskim aktima.


II. OSNOVNA PITANJA KOJA SE UREĐUJU OVIM AKTOM

Odredbom članka 39 stavka 1. Zakona propisano je da Prijedlog plana upravljanja pomorskim dobrom sadrži planirane aktivnosti na pomorskom dobru i prioritete njihove realizacije, izvore sredstava za njihovu realizaciju, plan održavanja, dohranjivanja plaža i gradnje na pomorskom dobru, plan davanja dozvola na pomorskom dobru i plan nadzora ovlaštenika dozvola na pomorskom dobru.

Ove izmjene i dopune donesene su radi preoblikovanja lokacija odnosno dodavanja djelatnosti na Plaži „Bunker“, i to dodavanjem djelatnosti i površina pod točkom br. 5. - Ugostiteljska djelatnost pripreme i usluživanja pića i hrane, i to jedna terasa, s iznosom minimalne naknade od 60 EUR/m2, i točkom br. 6. - Ugostiteljska djelatnost pripreme i usluživanja pića i hrane, i to jedna terasa, s iznosom minimalne naknade od 60 EUR/m2, sve kako je prikazano u Prilogu 1 koji se prilaže i čini sastavni dio ovih izmjena i dopuna Plana, s iznosom minimalne naknade od 60 EUR/m2, uz mijenjanje oblika površina dosadašnjih točaka 2. i 3., sve sukladno Uredbi o vrstama djelatnosti i visini minimalne naknade za dodjelu dozvola na pomorskom dobru („Narodne novine“ br. 16/24 i 48/26 – u daljnjem tekstu: Uredba).

Odredba čl. 7. st. 5. Uredbe propisuje da se dozvola na pomorskom dobru za obavljanje ugostiteljske djelatnosti može dati i samo za postavljanje terase.


III. FINANCIJSKA SREDSTVA POTREBNA ZA PROVEDBU AKTA

Za provedbu ovog akta nije potrebno osigurati financijska sredstva u Proračunu Općine Fažana-Fasana.
